**Ártánd Község Önkormányzata Képviselő-testületének .../.... (...) önkormányzati rendelete**

**az önkormányzat 2023. évi zárszámadásáról**

Ártánd Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva az Ügyrendi Bizottság véleményének kikérésével az Önkormányzat 2023. évi zárszámadásáról a következőket rendeli el:

**1. §**

(1) Az önkormányzat 2023. évi költségvetés végrehajtásáról szóló zárszámadását 177.162.116 Ft költségvetési bevétellel, 175.858.162 Ft költségvetési kiadással, 54.877.048 Ft maradvánnyal hagyja jóvá.

(2) Az önkormányzat mérlegszerűen bemutatott kiadásait, bevételeit önkormányzati szinten az *1.1. mellékletben* foglaltaknak megfelelően fogadja el, mely táblázatokat a rendelet 1. melléklet tartalmazza.

(3) A bevételek és kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az *1.2., 1.3., 1.4.* *mellékletek* szerint fogadja el.

(4) A működési bevételek és kiadások, valamint a tőkejellegű bevételek és kiadások mérlegét a *2.1. és a 2.2. melléklet* szerint fogadja el.

**2. §**

(1) Az önkormányzat beruházási és felújítási kiadásait a *3. és a 4. melléklet* szerint hagyja jóvá.

(2) Az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását az *5. melléklet* szerint fogadja el, mely nemleges.

(3) Az önkormányzat bevételi és kiadási előirányzatainak teljesítését a *6.1.,6.1.1.,6.1.2.,6.1.3., mellékletekben* foglaltaknak megfelelően hagyja jóvá.

(4) Az önkormányzat költségvetési szervvel nem rendelkezik.

(5) A Képviselő-testület a költségvetési szervek maradványát és annak felhasználását a *7. mellékletnek* megfelelően hagyja jóvá, illetve engedélyezi.

(6) Az önkormányzat 2023. évi általános működési és ágazati feladatokra kapott támogatási összegeket a *8. melléklet* szerinti részletezettséggel fogadja el.

(7) Az önkormányzat 2022. évi tény, 2023. évi módosított előirányzat, 2023. évi teljesítési adatait az *1. sz. tájékoztató tábla* szerint hagyja jóvá.

(8) Az önkormányzat többéves kihatású döntésből származó kötelezettséggel nem rendelkezik 2023. december 31.-én, *2. sz. tájékoztató tábla.*

(9) Az önkormányzat 2023. évben nem nyújtott hitelt, *3. tájékoztató tábla.*

(10) Az önkormányzat nem rendelkezett adósság állománnyal 2023. december 31.-én, *4. tájékoztató tábla*.

(11) Ártánd Község Önkormányzata közvetett támogatást nem nyújtott 2023. évben, *5. tájékoztató tábla*.

(12) Az önkormányzat 2023. évben nem nyújtott támogatást civil szervezetnek, egyesületnek, *6. tájékoztató tábla*.

(13) Az önkormányzat vagyonkimutatását a *7.1., 7.2. 7.3. tájékoztató táblák* tartalmazzák.

(14) Ártánd Község Önkormányzat tulajdonában nem áll gazdálkodó szervezet, *8. tájékoztató tábla*.

(15) Az önkormányzat pénzeszközeinek változását a *9. tájékoztató tábla* mutatja be.

**3. §**

(1) A Polgármester utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az önkormányzat jegyzője és a költségvetési szervek vezetői a költségvetési maradványnak a 2024. évi előirányzatokon történő átvezetéséről gondoskodni kötelesek.

**4. §**

A Polgármester utasítja az önkormányzat jegyzőjét, hogy a költségvetési beszámoló elfogadásáról a költségvetési maradvány jóváhagyott összegéről, elvonásáról a költségvetési szervek vezetőit a rendelet kihirdetését követő 15 napon belül írásban értesítse.

**5. §**

Ezen rendelet hatályba lépésével egyidejűleg hatályát veszti Ártánd Község Önkormányzat 2023. évi költségvetéséről szóló 3/2023. (II. 22.) önkormányzati rendelete és azok módosításai.

**6. §**

Ez a rendelet a kihirdetését követő napon lép hatályba.

**Benkő Sándor sk. Dr. Köstner Dávid sk.**

polgármester jegyző

**Záradék:**

A rendelet hirdetőtáblán való kifüggesztéssel kihirdetve 2024. ….. ………

**Dr. Köstner Dávid**

jegyző

*1. melléklet az .../... . (... . ... .) önkormányzati rendelethez*

(A melléklet szövegét a(z) Zárszámadás\_mell\_2023\_Ártánd\_Önkormányzat.pdf elnevezésű fájl tartalmazza.)

Végső előterjesztői indokolás

JOGSZABÁLYTERVEZET INDOKOLÁSA

*(a jogalkotásról szóló 2010. évi CXXX. törvény 18. § szerint)*

**az önkormányzat 2023. évi zárszámadásáról szóló önkormányzati rendelethez (továbbiakban: rendelet)**

**I.**

**BEVEZETŐ**

Ártánd Községi Önkormányzatának Képviselő-testülete 2023. február 21-én fogadta el az önkormányzat 2023. évi költségvetéséről szóló rendeletét, ami a költségvetés végrehajtásának időszakában többször módosításra került. A képviselő-testület folyamatosan tájékozódott az időarányos teljesítésekről.

Ártánd község lakosainak száma 2023. január 1-jén 710 fő volt, előző évekhez viszonyítva növekedést mutat.

Az önkormányzat 2023. évben felhalmozásra összesen 74.664 eFt-ot fordított. 2.074 eFt értékben történt meg eszköz beszerzés, jelentősebb összegben a településen lévő szennyvízhálózat egyik szivattyúját kellett cserélni, a beruházás 1.579 eFt összegű volt.

Az önkormányzat felújításra 72.537 eFt-ot fordított, folytatódott a külterületi útak felújítása program, a tárgyévben 42.098 eFt összegű kiadás történt. A tárgyévben EU-s támogatás terhére belterületi út felújítása kezdődött, a fejlesztés összege 28.444 eFt. Szintén TOP-PLUSZ támogatás segítségévek elindult a település belvíz elvezetését biztosító csatornahálózat felújítása.

2023. évben hitel felvételére nem került sor, az önkormányzat a működés folyamatosságának biztosítása érdekében saját forrásait és a kapott támogatást használta fel.

2023. évben is elindítottuk a közmunka programunkat, melynek során a Munkaügyi Központon keresztül 20.232 eFt támogatásra voltunk jogosultak. A program keretében egész évben sikerült a település lakosainak munkát és a segélynél magasabb fizetést biztosítani. Mindezek mellett a foglalkoztatottak eredményes munkát is végeztek, hiszen a mezőgazdasági program keretében bevételt produkáltak.

A 2023. évi költségvetésünket az előző évekhez hasonlóan a kiadások csökkentése és a kényszerű takarékosság jellemezte.

**II.**

**Az államháztartásról szóló 2011. évi CXCV. törvény 91. § (2) bekezdés a)-d) pontjaiban**

**előírt indoklások**

Az önkormányzat költségvetési mérlege, pénzeszközök változása

Az önkormányzat pénzkészlete (bankszámlák, pénztárak) 2023. január 1-jén 56.397 eFt volt. Bevételként 232.641 eFt került elszámolásra. Az év folyamán 177.763 eFt kifizetését követően a 2023. december 31-i záró pénzkészlet 59.140 eFt.

Többéves kihatással járó döntések

Az önkormányzat hitelállománnyal nem rendelkezett 2023. december 31-én.

Az önkormányzatnak 2023. december 31. napjával nem volt kezességvállalása.

Közvetett támogatások

Az önkormányzat 2023. évben közvetett támogatást nem nyújtott.

Adósság állomány alakulása

2023. december 31-én az önkormányzat adósság állománnyal nem rendelkezett.

Vagyoni helyzet alakulása

Az önkormányzat eszközeinek nettó értéke 2023. december 31-én 605.073 eFt, mely 4,8 %-kal növekedett az előző évhez képest.

A nemzeti vagyonba tartozó befektetett eszközök állománya a tavalyi 516.597 eFt-ról, 537.826 eFt-ra emelkedett, ami 4,11 %-os bővülésnek felel meg. A növekedést a tárgyévi nagy összegű felújítások okozták.

Egyéb hosszúlejáratú követelés nem volt a tárgyévben.

A költségvetési évben esedékes követelések állományi értéke 886 eFt, ami közhatalmi bevétel követelést tartalmaz.

Az egyéb sajátos eszközoldali elszámolások miatti követelések vonatkozásában növekedés tapasztalható, mely a fizetendő ÁFA összegének emelkedéséből adódik.

**Biharkeresztes, 2024. május 02.**

**Dr. Köstner Dávid**

**jegyző**